**EELNÕU 2024/274**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | x |
| kultuuri- ja spordikomisjon | x |
| majandus- ja keskkonnakomisjon | x |
| revisjonikomisjon | x |
| sotsiaalkomisjon | x |
| seeniorite nõukoda | x |
| noortevolikogu | x |

**VILJANDI LINNAVOLIKOGU**

MÄÄRUS

### 30. mai 2024 nr

Viljandi Linnavolikogu 22.02.2023 määruse nr 31

„Viljandi maakonna arengustrateegia 2035“ muutmine

Määrus kehtestatakse kohaliku omavalitsuse korralduse seaduse § 61 lõike 1, § 374 lõigete 1 ja 2 alusel ja arvestades sama seaduse § 374 lõiget 6 ning haldusmenetluse seaduse § 68 lõike 2 alusel.

1. Viljandi maakonna arengustrateegia 2035 muutmise heakskiitmine

Kiita heaks Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine lisades määrusele lisa 6 „„Viljandi maakonna arengustrateegia 2035“ maakonna arengustrateegia elluviimise toetuse (MATA) vahendite kasutamise tegevuskava aastateks 2024–2027“.

1. Rakendussätted
   1. Tunnistada kehtetuks Viljandi Linnavolikogu 31.01.2019 määrus nr 40 „Viljandi maakonna arengustrateegia 2035+“.
   2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Reet Alev

**Esitatud:** 13.05.2024

**Esitaja:** Viljandi Linnavalitsus **Ettekandja:** Johan-Kristjan Konovalov

**Lk arv:** 4

**Hääletamine:** nõudmisel

|  |  |  |  |  |  |  |
| --- | --- | --- | --- | --- | --- | --- |
| Lisa  Lisa 6 „Viljandi maakonna arengustrateegia 2035“ maakonna arengustrateegia elluviimise toetuse (MATA) vahendite kasutamise tegevuskava 2024-2027 | | | | | | |
|  |  |  |  |  |  |  |
| **Tegevus või tegevuspõhimõte** | **Teostamise aeg ja maksimaalne maakonna arengustrateegia elluviimise toetuse summa** | | | | **Rahastamis-allikad** | **Vastutav organisat-sioon / kaasatavad partnerid** |
| **2024** | **2025** | **2026** | **2027** |
| **1. arengusuund: inimkapitali arendamine** | | | | | | |
| **Tegevussuund 2. Ettevõtjapotentsiaaliga inimeste toomine Viljandimaale ja hoidmine Viljandimaal** | | | | | | |
| Ettevõtlus-inkubaatori käivitamine ja arendamine | 37 980 | 24 937 | 16 507 | - | Maakonna arengustrateegia elluviimise toetus (MATA), Sihtasutus Viljandimaa Arenduskeskus | Sihtasutus Viljandimaa Arenduskeskus |
| **2. arengusuund: ettevõtluskeskkonna ja majanduse arendamine** | | | | | | |
| **Tegevussuund 1. Ettevõtlikkusaktiivsuse ja -tulemuslikkuse suurendamine läbi koolituste ja ettevõtluskeskkonna parandamise** | | | | | | |
| Noorte ettevõtlikkuse arendamise programmi rakendamine maakonnas | 12 933 | 13 583 | 13 156 | - | Maakonna arengustrateegia elluviimise toetus (MATA), Sihtasutus Viljandimaa Arenduskeskus | Sihtasutus Viljandimaa Arenduskeskus |
| **4. arengusuund: elukeskkonna ning tehnilise ja sotsiaalse taristu arendamine** | | | | | | |
| **Tegevussuund 5. Sotsiaalteenuste arendamine ja teenuste kättesaadavuse parandamine** | | | | | | |
| Perekodu uue peamaja ehitamine | 364 741 | 295 480 | 304 337 | 334 000 | Maakonna arengustrateegia elluviimise toetus (MATA), Sihtasutus Perekodu | Sihtasutus Perekodu |
| **KOKKU** | **415 654** | **334 000** | **334 000** | **334 000** |  |  |

Seletuskiri

**Viljandi Linnavolikogu 22.02.2023 määruse nr 31**

**„Viljandi maakonna arengustrateegia 2035“ muutmine**

Eelnõu eesmärk on volikogu poolt heaks kiita Viljandi maakonna arengustrateegia 2035 muutmine lisades määrusele lisa 6 „„Viljandi maakonna arengustrateegia 2035“ maakonna arengustrateegia elluviimise toetuse (MATA) vahendite kasutamise tegevuskava aastateks 2024–2027“.

Alates 01.01.2018. a on kohaliku omavalitsuse korralduse seaduse § 61 alusel omavalitsusüksuste ülesanne ühiselt kavandada maakonna arengut ja suunata selle elluviimist. Viljandi maakonnas on nimetatud ülesanne antud kõigi maakonna kohaliku omavalitsuse üksuste otsustega täitmiseks kohaliku omavalitsuse üksuste maakondlikule liidule s.o. Viljandimaa Omavalitsuste Liidule. Viljandi Linnavolikogu poolt on 27. septembril 2017. a vastu võetud otsus nr 438 „Omavalitsusüksuste ühiselt täidetavate ülesannete täitmiseks andmine“ Viljandimaa Omavalitsuste Liidule.

Maakonna arengustrateegia on nii maakonnaplaneeringutes seatud maakondlike ruumistrateegiate elluviimise kui ka keskvalitsuse ja maakonna kohalike omavalitsuste koostöös ja ühisrahastusel elluviidavate arendustegevuste kavandamise aluseks. Kohaliku omavalitsuse korralduse seaduse § 374 reguleerib maakonna arengustrateegia koostamise, menetlemise, vastuvõtmise ja avalikustamise. Viljandimaa maakonna arengustrateegia 2035 koos lisadega on heaks kiidetud Viljandi maakonna omavalitsuste volikogude poolt 2023. aastal.

Riigihalduse ministri 16.03.2023 määrus nr 15 „Maakonna arengustrateegia elluviimise toetuse tingimused ja kord“ reguleerib maakonna arengustrateegia elluviimise toetusmeetmest toetuse taotlemist, andmist, kasutamist ja tagasinõudmist. Toetuse andmise eesmärk on pakkuda kohaliku omavalitsuse üksustele nende ühisel ülesannete täitmisel täiendavat riigi tuge maakonna arengustrateegias määratud eesmärkide saavutamisel vastavalt riigi ja maakonna esindajate dialoogi käigus kokku lepitud teemadele. Määruse kohaselt antakse toetust projektile, millega panustatakse meetme eesmärgi saavutamisse ja mis on nimetatud maakonna arengustrateegia tegevuskavas ja selle rahastamisallikaks on märgitud meede „Maakonna arengustrateegia elluviimise toetus” ning projekti teema on märgitud riigi ja maakonna esindajate dialoogi kokkuleppes.

Selleks, et meetmesse taotlusi esitada on vaja Viljandi maakonna arengustrateegia tegevuskavas täpselt ära kirjeldada projektiga toetatavad tegevused ja toetuse summad. Kehtiv tegevuskava on nendes punktides üldine, kuna summad ja tegevused ei olnud tegevuskava koostamise ajal teada.

Kohaliku omavalitsuse korralduse seaduse § 61 lõikes 2 nimetatud kohaliku omavalitsuse üksuste määratud koostööorgani, Viljandimaa Omavalitsuste Liidu vanemate kogu kiitis 5. aprilli 2024 otsusega nr 8 Regionaal- ja Põllumajandusministeeriumi ning Viljandimaa Omavalitsuste Liidu vahelise dialoogi 14.08.2023 koosoleku protokolli ning regionaalministri 22.12.2023 käskkirja nr 290 „2024. aasta taotlusvooru rahalise mahu kehtestamine“ alusel heaks maakondade arengustrateegiate elluviimise toetusmeetme 2024-2027 Viljandimaa projektide tegevuskava, mis on Viljandi maakonna arengustrateegiat 2035 muutmise aluseks.

Eelnõu „Viljandi maakonna arengustrateegia 2035“ maakonna arengustrateegia elluviimise toetuse (MATA) vahendite kasutamise tegevuskava 2024-2027 on Viljandimaa Omavalitsuste Liit esitanud heakskiitmiseks kõigile Viljandi maakonna valla- või linnavolikogudele.

Kohaliku omavalitsuse korralduse seaduse § 374 lõike 6 kohaselt loetakse maakonna arengustrateegia vastuvõetuks ja see jõustub pärast seda, kui vähemalt kaks kolmandikku maakonna selliste kohaliku omavalitsuse üksuste volikogudest, mille elanike koguarv moodustab vähemalt kaks kolmandikku maakonna elanike koguarvust ning mille hulka peab kuuluma ka maakonnakeskuseks olev kohaliku omavalitsuse üksus, on selle määrusega heaks kiitnud.

Määruse vastuvõtmine ei too kaasa linnale täiendavat kulu.

(allkirjastatud digitaalselt)

Reet Alev

linnaarengu peaspetsialist